Kolavalmue

se eget avsnitt

Kolavalmue er en flerårig art i valmuefamilien.

Denne planten har en flerårig rosett med flikete blad ved bakken. Blomstene sitter enkeltvis på enden av lange, hårete, bladløse stengler. Blomstene er gule, og melkesaften har også gul farge. 

Kolavalmue tilhører seksjonen Meconella i valmueslekten (Papaver). Andre arter i samme seksjon er islandsvalmue, svalbardvalmue, alpevalmue og sibirvalmue. Disse valmuene vokser i Arktis og i høyfjellet lenger sør. Polyploidi er vanlig, og avgrensingen mellom de ulike artene er omstridt.

Denne arten har 2n=56 kromosomer og er dermed en oktoploid art. Avgrensingen mot islandsvalmue P. radicatum er omstridt, men forskerne mener nå at P. radicatum bare skal brukes de dekaploide valmuene rundt Nord-Atlanteren.

Kolavalmuene i Norge ble tidligere regnet til to endemiske underarter: «kvænangsvalmue» P. l. subsp. kvaenangense i Burfjorddalen i Kvænangen, og «talvikvalmue» P. l. subsp. scandinavicum i Vassbotndalen i Alta. Russiske forskere har beskrevet tre arter fra Khibiny på Kolahalvøya: P. lapponicum s. str., P. chibinense og P. tolmatchevii. Alle disse valmuene regnes nå til underarten P. l. subsp. lapponicum.

 Underarter 
Tabellen viser de nå anerkjente underartene til kolavalmue. P. hultenii og P. labradoricum har fått status som egne arter.

+ Vitenskapelig navn  Utbredelse P. l. subsp. occidentale  nordlige Canada, nordlige Grønland P. l. subsp. lapponicum  nordøstlige Grønland, Nord-Norge, Kolahalvøya, nordlige Ural, Tajmyrhalvøya P. l. subsp. jugoricum  nordlige Ural, Tajmyrhalvøya, nordlige Jakutia P. l. subsp. orientale  Tajmyrhalvøya, nordlige Jakutia

 Referanser 

 Litteratur 







 Eksterne lenker 

  Kolavalmue Papaver lapponicum - kristvi.net
  Rødlistevurdering for Papaver lapponicum Kolavalmue - Norsk rødliste for arter 2006
  Rødlistevurdering for kolavalmue - Artsdatabanken

Kategori:Valmuefamilien
Kategori:Fredede arter i Norge
Kategori:Stauder
Kategori:Karplanter på norsk rødliste
Kategori:Strengt beskyttede floraarter i Bernkonvensjonens appendiks I